tomron87/hebrew-wikipedia-sentences-corpus huggingface dataset:
כאשר מיישמים את אלגוריתם האימות של CWC באמצעות טבלאות, דרישת הזיכרון עולה בהתאם.
הכנה מוקדמת; במצב מונה אפשר להכין מראש את זרם מפתח ההצפנה ללא תלות בטקסט הקריא.
אך לא ניתן לחשב מראש את פלט CWC-HASH המשמש לאימות.
הכנה מוקדמת, אם ערכים מסוימים קבועים או משתנים לעיתים רחוקות, מאפשרת שיפור בביצועים על חשבון צריכת זיכרון.
אורך מקסימלי; המסר הארוך ביותר שניתן להצפנה באמצעות CWC הוא סיביות.
CWC לא הוגדר לטפל בכל אורך רצוי אלא רק בכפולות של 128 סיביות.
התנפחות; תוצאת האלגוריתם היא המינימלית האפשרית במונחים של צופן בלוקים, שהוא אורך הטקסט המוצפן פלוס אורך התג .
יעילות; מספר הקריאות לצופן הבלוקים הפנימי הוא לכל היותר בשל הצורך בקריאה אחת נוספת להכנת מפתח האימות.
און ליין; אפשר להצפין או לפענח מיידית חלק מהמידע שנעשה זמין ללא תלות בחלקים אחרים.
לעובדה זו יתרון בהזרמת מדיה, אולם יש לזכור שהמקבל אינו יכול לוודא את שלמות המידע שהתקבל עד שיגיעו כל החלקים.
הוא יכול לאחסן את המידע בחוצץ זמני ולהמתין להגעת יתר החלקים.
זכויות יוצרים; לפי הצהרת המפתחים CWC חופשי לשימוש ואינו מוגן בפטנט או זכויות יוצרים.
פשטות; לטענת המפתחים CWC פשוט וקל ליישום ולהטמעה בתוכנה או בחומרה.
CWT, המוכרת גם בשמה הקודם Carlson Wagonlit Travel, היא חברת נסיעות בבעלות פרטית של קואופרטיב Carlson Companies שבעברה פנתה הן למגזר הנסיעות הפרטי והן למגזר העסקי.
החברה מכרה את חטיבת נסיעות הפנאי שלה לתאגיד חדש שנוצר על ידי הנהלת החברה בשנת 2008.
החברה פועלת ב-155 מדינות ומעסיקה 18,000 עובדים.
לפי האתר Business Travel News Online.com, החברה עקפה בשנת 2007 את חטיבת הנסיעות העסקיות של חברת American Express, ובכך הפכה לחברה הגדולה בעולם בתחום הנסיעות העסקיות.
היקף המכירות השנתי של CWT עמד על 23.0 מיליארד דולר לשנת 2016.
החברה קיבלה את צורתה הנוכחית בשנת 1994, כתוצאה מאיחוד בין שתי חברות נסיעות גדולות ביחס שווה של 50%-50%.
הצד של קואופרטיב קרלסון התקיים לפני האיחוד בתור רשת סוכניות נסיעות העונה לשם Ask Mr.
Foster Travel Agency ("שאל את מר פוסטר - סוכנות נסיעות").
מאוחר יותר שינתה הרשת את שמה לשם Carlson Travel Network ("רשת סוכניות הנסיעות של קרלסון").
הצד של חברת Wagonlit היה ידוע בתור רשת סוכניות נסיעות אירופאית בשם Compagnie Internationale des Wagon-Lits ("החברה הבינלאומית לקרונות לילה").
החברה הצרפתית ידועה בעיקר בשל הפעלתה של קו הרכבת הטרנס-אירופי היוקרתי - האוריינט אקספרס.
חברת Accor הצרפתית החזיקה ב-50% מהחברה המשותפת CWT החל משנת המיזוג ועד שמכרה את חלקה בחזרה בשנת 2006. כאשר חברת Accor מכרה את החזקותיה בחברה המשותפת במחיר של 500 מיליון אירו היא למעשה העריכה את השווי המשותף של CWT בסך של מיליארד אירו, בשנת 2006.
ב-22 ביוני 2014, הודיעה CWT כי התאגיד הפרטי קרלסון, הפועל בתחומי המלונאות, השיווק, המסעדנות והנסיעות, יקנה את שארית הבעלות בחברת CWT, אשר עמד בשעתו על 45%, מחברת הבנקאות העולמית JPMorgan Chase.
עד לזמן המכירה, תאגיד קרלסון החזיק ביתר השליטה בחברה.
כלומר, ב-55% מחלקה של CWT.
תוכנת RoomIt מוגברת ויכולות הזמנת מלונות משופרת, סייעו להעלות את שיעור התפוסה במלונות בשנת 2018.
בשנת 2018 היו למעלה מ-1.2 מיליון הורדות של האפליקציה סלולרית של MyCWT.
בינואר 2019 התמנה מישל מקיני פריימיר לתפקיד סמנכ"ל כספים.
בפברואר 2019 הושקה זהות מותג חדשה ל-CWT, שמה הרשמי החדש של החברה.
מאוחר יותר מוקמה CWT כפלטפורמת ניהול נסיעות של "עסק לעסק עבור העובדים".
CWS T-1 היא מכונית משפחתית גדולה, 4 דלתות, אשר יוצרה על ידי יצרנית הרכב והאופנועים "Centralne Warsztaty Samochodowe" הפולנית, בוורשה, בין השנים 1927–1931.
דגם ה-"CWS T-1" היה הרכב הראשון שיוצר בפולין.
דגם ה-"CWS T-1" תוכנן, עוצב ויוצר על ידי מהנדס הרכב הפולני "Tadeusz Tański"
דגם ה-"CWS T-1" יוצר במספר תצורות כולל "טנדר".
משנת 1930 יוצר הדגם בתצורת אמבולנס.
סדאן טורפדו (Kareta) (6 נוסעים)
Cabotegravir (בעברית: קבוטגרביר או קבוטגרוויר; ידוע גם בשמות S/GSK1265744 ו-GSK744) היא תרופה שנמצאת תחת פיתוח שאמורה להילחם ב-HIV.
מבנה התרכובת הוא מעכב אינטגראז , אשר דומה לדולטגרייוויר .
במחקר שבוצע על התרכובת, התרכובת מתפצלת לננו-חלקיקים (GSK744LAP) שמעניקים מחצית חיים ביולוגית ארוכה במיוחד של כ-21–50 יום לאחר מנת יחידה אחת.
לכן, לפי התאוריה, הדבר יאפשר דיכוי של הנגיף מסוג רטרו-וירוס, HIV, עם מינון של פעם ב-2–3 חודשים.
התרופה נבדקה במחקרים הקליניים HPTN 083 ו-HPTN 084.
Cadw (קאדו, מוולשית: 'משמרים') היא סוכנות ממשלתית, המשתייכת לממשלת ויילס תחת משרד התרבות הוולשי, והיא אחראית על שימור וניהול מספר מבנים ואתרים בעלי חשיבות למורשת ולהיסטוריה הוולשית.
הסוכנות מקבילה לארגון "המורשת האנגלית" (באנגליה), "שירות הסביבה והמורשת" (בצפון אירלנד) וארגון "סביבה היסטורית סקוטלנד" (בסקוטלנד).
סוכנות Cadw הוקמה בשנת 1984 מתוך אגף "האתרים העתיקים" במשרד היצירות של הממלכה המאוחדת.
הארגון מנהל ומתחזק את כל האתרים ההיסטוריים הנמצאים בבעלות הממשלה המקומית, ואחראי על רישום המבנים בויילס וקביעת דרגת שימורם (II ,I או II*).
כיום נמצאים בבעלות הסוכנות 127 אתרים ומבנים.
בוראק אזדמיר (בטורקית: Burak Özdemir; נולד ב-24 במרץ 1995), המכונה CZN Burak, הוא שף ומסעדן טורקי.
CZN, כינויו של אזדמיר, מקורו בהגייה שגויה תכופה של המילה Cinzano, שם חנות הטקסטיל של אביו בשכונת לאללי בעיר העתיקה של איסטנבול.
הכנתו והצגתם של מתכונים טורקיים תוך כדי חיוך כמעט תמיד למצלמה הפכו את אזדמיר לאושיית רשת בפלטפורמות כמו אינסטגרם וטיקטוק.
הוא הבעלים של Hatay Civilizations Table (בטורקית: Hatay Medeniyetler Sofrası) רשת מסעדות, המורכבת מחמישה סניפים במקומות שונים: טקסים, אקסאראי, אטילר, דובאי ובטג'יקיסטן.
במהלך מבצע חרבות הברזל, הביע ברשתות החברתיות תמיכה בעם הפלסטיני.
"C Jam Blues" הוא סטנדרט ג'אז שהלחין ב-1942 דיוק אלינגטון וביצעו מוזיקאים רבים אחרים, בהם דייב גרוזין, ג'אנגו ריינהארדט, אוסקר פיטרסון וצ'ארלס מינגוס.
כפי שהכותרת מרמזת, היצירה עוקבת אחר צורת בלוז בת שתים עשרה תיבות במפתח דו מז'ור.
המנגינה ידועה בכך שהיא קלה במיוחד לנגינה, כאשר המנגינה כולה כוללת שני צלילים בלבד: G ו-C.
הופעה כוללת בדרך כלל כמה סולואים מאולתרים.
כותב המנגינה המקורית הוא ככל הנראה הקלרניתן ברני ביגרד ב-1941, אך הדבר אינו ודאי.
סרט בשחור-לבן של אלינגטון שהופק ב-1942, סרט בשם Jam Session, מתאר ג'אם סשן שבו אלינגטון מתחיל לנגן בקונטרבס ואליו מצטרפים בהדרגה חברים נוספים בלהקתו, ביניהם המתופף סוני גריר והחצוצרן רקס סטיוארט.
מנהיג להקת ה-Western Swing, בוב וילס ו-His Texas Playboys, הקליטו את הקטע במועד מסוים שבין 1945 ל-1947 כחלק מהתמלילים של טיפאני (Tiffany Transcriptions).
ביל דוג'ט הקליט גרסה באלבום המחווה שלו מ-1958, Salute to Duke Ellington (King).
מאלגרו מילר ונילס-הנינג ארסטד פדרסן כללו את השיר באלבומם The Duets משנת 1999.
רביעיית דייב ברובק ביצעה קטע זה בשידור חי בפסטיבל הג'אז של ניופורט ב-1958; ההקלטה מופיעה באלבומם Newport 1958.
סייסק בע"מ, המוכרת במותג CYE (יש להגות סיי), היא חברה פרטית ישראלית העוסקת בפיתוח תוכנה לאבטחת מידע, אבטחת רשתות מחשוב ואבטחה בפני איומי סייבר בענן.
החברה נוסדה בשנת 2012 על ידי ראובן ארונשוילי (מנכ"ל), חיים אהרוני (CPO), מתן חן, גבי לבנברג ואייל גרינברג.
החברה מעסיקה מאות עובדים בישראל וברחבי העולם, מטה החברה שוכן בהרצליה פיתוח ולה משרדים בארצות הברית, לונדון ואיטליה.
מרבית לקוחותיה הם חברות פורצ'ן 500.
מוצר הדגל של החברה, פלטפורמת אבטחת מידע עם בינה מלאכותית מבוססת ענן, נקרא Hyver.
המוצר זכה במספר פרסים ברחבי העולם.
בשנת 2021 גייסה החברה 120 מיליון דולר מהקרנות EQT ו-NORTH83. בגיוס זה הפכה לחד קרן.
בינואר 2025 רכשה החברה את הסטארטאפ הישראלי Solvo.
CVV (ראשי תיבות של Card Verification Value; נהוגים גם שמות אחרים) הוא קוד בן שלוש או ארבע ספרות המודפסות (לא מובלטות) בכרטיס חיוב ובכרטיס אשראי כאמצעי אבטחה למניעת הונאה, בקניות ללא הצגה פיזית של הכרטיס (עסקה במסמך חסר, המתרחשת בקניות בטלפון או באינטרנט).
במרבית כרטיסי האשראי ה-CVV הוא בן שלוש ספרות בגב הכרטיס.
בכרטיסי האשראי של אמריקן אקספרס ה-CVV הוא ארבע ספרות בחזית הכרטיס.
גם כאשר אתרי מסחר אלקטרוני שומרים במאגרי המידע שלהם את פרטי כרטיס האשראי, נאסר עליהם לשמור את ה-CVV.
בדרך זו, גם אם פרטי כרטיס האשראי דולפים ממאגר המידע, הם אינם כוללים את ה-CVV, וכך ה-CVV מוכיח שמוסר פרטי הכרטיס בעת רכישה אכן מחזיק בכרטיס, והכרטיס מוגן משימוש בו על ידי מי שגנב את פרטי הכרטיס.
סוחרים אינם חייבים לדרוש את קוד האבטחה לביצוע עסקה, כך שהכרטיס שפרטיו דלפו עדיין עלול להיות מועד להונאה באתרי מסחר אלקטרוני שאינם דורשים את קוד האבטחה.
קוד אבטחה זה פותח במקור בבריטניה בשנת 1995, על ידי עובד Equifax מייקל סטון, כקוד אלפאנומרי בן אחד עשר תווים.
לאחר בחינה עם רשת Littlewoods ובנק NatWest, הרעיון אומץ על ידי האגודה הבריטית לשירותי סליקת תשלומים (APACS) והוחלף לקוד בן שלוש הספרות המוכר היום.
מאסטרקארד החלה להנפיק מספרי CVV בשנת 1997 וויזה בארצות הברית הנפיקה אותם בשנת 2001. אמריקן אקספרס החלה להשתמש ב-CVV בשנת 1999.
השימוש ב-CVV אינו מגן מפני הונאות דיוג, שבהן בעל הכרטיס מרומה להזין את ה-CVV בין שאר פרטי הכרטיס.
הגידול בהונאות דיוג הפחית את היעילות של ה-CVV כאמצעי למניעת הונאה.
ישנה גם הונאה שבה מבצע הדיוג השיג את פרטי הכרטיס (אולי על ידי פריצת מסד נתונים של סוחר או מקבלה על רכישה) והוא נותן את המידע הזה לקורבנותיו, ובכך מרגיע אותם לתחושת ביטחון מזויפת לפני שביקש ה-CVV.
California הוא אלבומה השלישי והאחרון של להקת מיסטר באנגל משנת 1999.
האלבום אמור היה לצאת ב-8 ביוני ב-1999, אך חברת האחים וורנר העדיפה להוציא במקומו את האלבום בעל השם הדומה Californication של להקת הרד הוט צ'ילי פפרז.
החברה טענה כי הוצאתם של שני האלבומים בו זמנית הייתה פוגעת בהיקף המכירות או יוצרת בלבול כלשהו - מיסטר באנגל היא להקת "נישה", ואילו רד הוט צ'ילי פפרז היא להקה מסחרית הרבה יותר.
דבר זה עורר מתח בין שתי הלהקות.
בסופו של דבר, האלבום יצא לאור ב-13 ביולי 1999.
"קליפורניה" הוא האלבום האחרון של מיסטר באנגל (מלבד הופעות מוקלטות מ-1999 ו-2000) עד התפרקותם הרשמית.
קלינטון "Bar" מק'קינון - סקסופון
ביל בנובץ - קרן אנגלית
אייבינד קנג, קארלה קילסטדט, בן בארנס - ויולה וכינור
דייוויד פיליפס - גיטרת פדאל חשמלית
לארי רייגנט - קרן צרפתית
אהרון סימן - פסנתר בשיר 6
ויליאם וויננט - תוף באס, טימפאני, טם טם, מאלטים
ג'אסטין פלפס, ג'וש הלר - טכנאי נוסף
טריי ספרואנס - טכנאי, אסטרטג הפקה
אדאם מוניוס - טכנאי נוסף, מיקס, עריכה דיגיטלית
גיבס צ'פמן, רוב וורט'ינגטון - מיקס
מאקי אוסבורן - תוכנית ועיצוב גרפי
Californication (בעברית: "קליפורניקיישן") הוא אלבום האולפן השביעי של להקת הרוק, רד הוט צ'ילי פפרז, אשר יצא בשנת 1999 והפך לאלבום המצליח והנמכר ביותר של הלהקה כאשר מכר מעל 16 מיליון עותקים ברחבי העולם.
Californication סימן את חזרתו של הגיטריסט ג'ון פרושיאנטה ללהקה אשר עזב אותה ב-1992, לאחר יציאתו של האלבום "Blood Sugar Sex Magik", לקריירת סולו.
חזרתו שינתה את סגנונה של הלהקה בתכלית, דבר שהקטין את מספר שירי הפאנק באלבום.
האלבום דורג במקום 399 ברשימת "500 האלבומים הטובים ביותר בכל הזמנים" של מגזין רולינג סטון ב-2003, Scar Tissue זכה בפרס גראמי ושיר הנושא זכה במקום ראשון במצעד העשור של גלגלצ של העשור הראשון של המאה ה-21.
"'California Dreamin" (בעברית: "חולם על קליפורניה", פורסם במקור בכלי התקשורת בישראל בשם "קליפורניה חולמת") הוא שיר פופולרי של להקת "The Mamas & the Papas" שיצא לשווקים לראשונה בשנת 1965.
בשנת 2003 נכלל השיר במיקום ה-89 בדירוג של 500 השירים הגדולים בכל הזמנים של הרולינג סטון.
השיר נכתב בשנת 1963 על ידי ג'ון ומישל פיליפס בתקופה בה השניים גרו בניו יורק.
ההשראה לשיר נבעה מגעגועיה של פיליפס לביתה בקליפורניה.
באותה העת היו הזוג פיליפס חברים בלהקה עממית בשם ניו ג'רנימן שבבוא הזמן התפתחה ללהקת האמהות והאבות.
הלהקה זכתה לחוזה לאלבומה הראשון לאחר היכרות עם לו אדלר , ראש חברת התקליטים דנהיל רקורדס, אותו הכירו דרך הזמר ברי מק'גוייר .
כהוקרת תודה לאדלר הקליט הזוג קולות רקע לשיר "California Dreamin'" בגרסתו של ברי מק'גוייר לשיר, אשר הופיע באלבומו של מק'גוייר "הזמן היקר הזה".
האמהות והאבות הוציאו גרסה משלהם לשיר בשנת 1965, שכלל סולו חליל שלא נכלל בביצוע המקורי, השיר בגרסה זו מעולם לא הגיע לראש טבלת הלהיטים (עם דירוג מקסימלי במקום הרביעי), אך נשאר בטבלה כ-17 שבועות.
בהקלטת השיר ניגנו חברי להקת wrecking crew אשר השתתפו בהקלטות אולפן לטובת להקות רבות באותה תקופה והיו חלק מיצירת חומת הסאונד המפורסמת של שנות ה-60. פתיח הגיטרה המזוהה כל כך עם השיר, נכתב ובוצע על ידי פיליפ (p.f) סלואן.
השיר היה הסינגל הראשון של להקת האמהות והאבות והלהיט הראשון שלהם, שלמעשה נתן ללהקה את התנופה לפרסום.
השיר מבוסס על המהלך האקורדים של קדנצה אנדלוסית.
ארגוןרשימהמיקוםמקורבילבורד500 שירי הפופ הטובים ביותר בכל הזמנים52
השיר בשני ביצועים שונים, האחד של הזמרת האוסטרלית סיה והשני של צמד הזמרות Robot Koch ו-Delhia de France משמש בתור השיר בקדימונים לסרט האסונות "סאן אנדראס" שיצא בשנת 2015.
השיר "האיש אשר יביא את הבשורה" (מילים: יורם טהרלב, לחן: יוחנן זראי) בפי השלושרים הוא מחווה ל-'California Dreamin מבחינת העיבוד שלו.
Californication ("קליפורניקציה") הוא שיר הנושא של אלבומה בעל אותו השם של להקת רד הוט צ'ילי פפרז.
השיר רגוע יחסית לשירי הלהקה.
השיר, שיצא כסינגל הרביעי מהאלבום, זכה להצלחה במצעדים ונחשב לאחד משיריה המפורסמים והמצליחים ביותר של הלהקה.
השיר ידוע גם בווידאו קליפ שלו, שבו נראים חברי הלהקה בתוך משחק פלייסטיישן, ונמצאים במקומות שונים בקליפורניה כמו הוליווד, גשר הזהב, האוקיינוס השקט, הרי קליפורניה ועוד.
השיר נבחר ל"שיר העשור" של העשור הראשון של המאה ה-21 על ידי מאזיני תחנת הרדיו גלגלצ אף על פי שלא נכתב והוקלט בעשור הזה ויצא כסינגל ב-20 במאי 2000.
"California Gurls" (בעברית: "בנות קליפורניה") הוא סינגל של זמרת הפופ קייטי פרי בהשתתפות הראפר סנופ דוג.
השיר נכתב על ידי קייטי פרי, בוני מקי, קלווין בוארדס, מקס מרטין וד"ר לוק.
השיר הופק על ידי ד"ר לוק, מקס מרטין ובני בלנקו, פורסם באלבום האולפן השלישי של פרי Teenage Dream, ויצא לאור ב-11 במאי 2010. לפי פרי, השיר הוא שיר תגובה לשיר "Empire State of Mind".
השיר דורג במקום הראשון במצעד בילבורד הוט 100 במשך שישה שבועות.
השיר גם זכה בפרס גראמי ב-2 בדצמבר.
בקליפ מראים את פרי בסוד של עיר ממתקים, כשהיא לבושה מדי פעם בלבוש מממתקים ומדי פעם בלבוש ביקיני.
בפזמון, פרי שוכבת על ענני סוכר ורודים, עירומה לחלוטין.
סנופ דוג בקליפ היה בעלה.
השיר עבר את רף המיליארד האזנות בספוטיפיי וביוטיוב יש לשיר כ-778.9M צפיות.
בראיון ב-HitQuarters, אמר צ'ריס אנוקאט שבזמן חזרתו ממסיבת פרס אוסקר, שלחה לו קייטי פרי הודעה וכתבה שהיא לא חושבת שהיא סיימה לכתוב את האלבום.
היא אמרה שהיא רוצה לכתוב שיר נוסף על הנשים בקליפורניה.
פרי סיפרה שהשתמשה בוויקיפדיה כדי לחפש ראפר מתאים לשיר הזה, והגיעה לראפר סנופ דוג.
השיר דורג במקומות גבוהים במדינות רבות בעולם, השיר גם הגיע למקום הראשון במצעדים של אוסטרליה, קנדה, מצעד אירופה הוט 100, הונגריה, אירלנד, ניו זילנד, פולין, סקוטלנד וארצות הברית.
מבקרי מוזיקה רבים מארגונים וגופי תקשורת שונים הכלילו את השיר לסיכום השירים הטובים ביותר לשנת 2010. ג'רמי בלקלו ממגזין Access Hollywood דירג את השיר במקום העשירי ברשימתו 10 השירים המובילים לשנת 2010.
California Dreams Tour היה סיבוב הופעות השני של זמרת הפופ האמריקאית קייטי פרי.
סיבוב ההופעות החל ב-20 בפברואר 2011 והסתיים ב-22 בינואר 2012. סיבוב ההופעות תמך באלבום האולפן השלישי של פרי, Teenage Dream.
במהלך סיבוב ההופעות הופיעה פרי באמריקה, אסיה, אוקיאניה ואירופה.
במהלך ההופעה, הופיעה פרי עם שלושה שירים מאלבומה השני One of the Boys, מאלבומה השלישי Teenage Dream, והופיעה עם מספר קאברים לשירים שונים.
California Love הוא סינגל של הראפר האמריקאי טופאק שאקור, בהשתתפות ד"ר דרה ורוג'ר טרוטמן.
השיר יצא לאור בתור "סינגל הקאמבק" של שאקור לאחר שחרורו מן הכלא בשנת 1995. לשיר יצא רמיקס פופולרי שמופיע באלבום הסטודיו הרביעי של שאקור משנת 1996, All Eyez on Me.
הוא אחד השירים המפורסמים והמצליחים ביותר של שאקור, כשהגיע למקום ה-1 במצעד הבילבורד הוט 100 והיה מועמד לפרס גראמי (לאחר מותו של שאקור) בקטגוריות "ביצוע הראפ הטוב ביותר" ו"ביצוע הראפ הטוב ביותר על ידי צמד או הרכב" בשנת 1997.
הגרסה המקורית של השיר מופיעה באלבום של טופאק משנת 1996 שיצא לפני מותו All Eyez on Me ובאלבום הלהיטים הגדולים שלו, Greatest Hits.
השיר דורג במקום ה-51 במצעד "100 השירים הטובים ביותר של שנות ה-90'''" של VH1.
המנגינה נלקחה מהשיר Woman to Woman של הזמר הבריטי, ג'ו קוקר.
רקע California Love הוא אחד משני השירים שהופקו על ידי ד"ר דרה באלבום All Eyez on Me, לצד Can't C Me''.
שני קליפים צולמו באותו הזמן לשתי הגרסאות של השיר, והופיעו בפעם הראשונה בסוף דצמבר 1995 ב-MTV באופן חלקי.
את הגרסה המקורית של הקליפ הפיק הייפ ויליאמס, כשהאנשים לבושים בסגנון מקס הזועם וחוגגים את הצטרפותו של שאקור לחברת התקליטים Death Row.
הקליפ לשיר היה מועמד לפרס VMA בקטגוריית "קליפ הראפ הטוב ביותר לשנת 1996".
הוא הגיע למקום ה-9 במצעד "10 הקליפים הטובים ביותר שנוצרו אי פעם" של MTV בשנת 1999. הוא גם הגיע למקום ה-1 במצעד "100 הקליפים לשירי הראפ הטובים ביותר" של MTV הצרפתי בשנת 2006.
ארגוןרשימהמיקוםמקורבילבורד500 שירי הפופ הטובים ביותר בכל הזמנים9
מקוםתאריםמכירות אוסטרליה (ARIA) זהב 35,000 קנדה (Music Canada) זהב 20,000 גרמניה (BVMI) זהב 250,000 איטליה (FIMI) זהב 50,000 ניו זילנד (RMNZ) פלטינה 10,000 נורווגיה (IFPI Norway) זהב הממלכה המאוחדת (BPI) פלטינה 600,000 ארצות הברית (RIAA) פלטינה ×2 2,000,000
California King Bed הוא שיר של הזמרת הברבדית ריהאנה שיצא כסינגל החמישי מאלבומה החמישי, Loud.
השיר יצא לאור ב-13 במאי 2011, ונכלל ברשימת השירים של סיבוב ההופעות "Loud Tour" של הזמרת.
הקליפ לשיר יצא ב-9 במאי 2011 בערוץ ה-Vevo של ריהאנה וזכה לביקורות טובות.
הסינגל נכנס לאלבום הלהיטים הכללי של שנת 2011 הנקרא "Now That's What I Call Music!
השיר נכתב על ידי אנדראו האר, ג'רמיין ג'קסון, פריסיליה רנה, ואלכס דליקטה.
הווידאו קליפ מדבר על זוג (ריהאנה) והחבר שלה.
לאורך כל הקליפ ניתן לראות את ריהאנה לבושה בבגדים לבנים, כאשר היא עצובה כמו בעטיפת הסינגל.
השיר הוא שיר רוק עם נגיעות של פופ, כאשר כל פעם בפזמון ניתן לראות את ריהאנה מהססת אם כדי לה להמשיך להיות עם החבר שלה או לעזוב אותו, ולכן כל פעם שמגיע הפזמון מלוות אותו גיטרות בס רבות שמעצימות את הרגע.
הווידאו קליפ זכה לאהדה רבה מצד מעריציה של הזמרת.
מונה הצפיות של הקליפ נכון לנובמבר 2017, עומד על כ-249 מיליון צפיות.
בשנת 2011, הווידאו קליפ של השיר הועמד לווידאו קליפ הטוב ביותר של השנה בפרסי "4Music" אך לא הצליח לזכות בקטגוריה זו.
המילה היא תחדיש, והופיעה לראשונה בדפוס בשנת 1966. יש לה שתי משמעויות:
המילה נבדלת בעיצור אחד בלבד מן המילה Californization (קליפורניזציה), שמשמעותה קבלת מנהגים וערכים שמקורם במדינת קליפורניה שבארצות הברית.
השימוש בה, ככינוי גנאי או לביקורת נגד קליפורניזציה, משקף עמדה, לרוב שמרנית, שלפיה אימוץ המנהגים והערכים של קליפורניה כרוך בבגידה בערכים מקומיים, ישנים וטובים יותר, ודומה בכך לניאוף בחיי נישואים.
המונח הופיע לראשונה במדור ביקורת הספרים של המגזין Time ב-6 במאי 1966, במאמר שעסק בספרים של תומאס פינצ'ון, ריצ'רד פאריניה ולאונרד כהן, ושלל את עולם הערכים שממנו הושפעו.
מאז שנות ה-70 השתמשו במונח מתנגדים לעיור מסיבי וגידול מואץ באוכלוסייה, בעיקר במדינות שכנות בארצות הברית.
נטען כי הפיתוח נוסח קליפורניה נעשה על חשבון רזרבות קרקע מידלדלות, ללא התחשבות בערכי הטבע ובאיכות הסביבה.
ב-7 בנובמבר 1972 נערך במדינת קולורדו משאל עם שבו הוחלט שלא לארח בעיר דנוור את אולימפיאדת החורף ה-12 ב-1976. אחת הסיסמאות שבהן השתמשו המתנגדים הייתה "Don't Californicate Colorado".
סיסמאות דומות מופיעות עד היום על סטיקרים במדינות שונות.
רד הוט צ'ילי פפרז - אלבום ושיר
ב-1999 הוציאה להקת רד הוט צ'ילי פפרז אלבום וסינגל בשם "קליפורניקיישן", שזכו להצלחה רבה.
מילות השיר מבקרות את ההערצה ברחבי העולם לערכים השטחיים האופייניים לקליפורניה, בהם השאיפה להופיע בסרטים והשמירה על חזות צעירה באמצעות ניתוחים פלסטיים.
משמעות שנייה של המילה היא "ניאוף נוסח קליפורניה".
לעיתים הכוונה להתקדמות מקצועית דרך חדר המיטות, הנחשבת לנפוצה בתעשיית הסרטים ההוליוודית בקליפורניה.
החל מ-2007 משודרת בארצות הברית, בערוץ Showtime, סדרה בשם "קליפורניקיישן", בכיכובו של דייוויד דוכובני.
היא אינה עוסקת בביקורת חברתית או ערכית, וגם את שמה יש להבין כ"ניאוף נוסח קליפורניה".
הדמות הראשית מכורה ליחסי מין, והסדרה כוללת סצנות מין מפורשות.
היא זוכה הן לשבחי המבקרים והן לאהדת הקהל.
קליבר (מאנגלית: calibre) היא תוכנת מחשב חופשית לצורך עיבוד וניהול קובצי ספרים אלקטרוניים בפורמטים רבים.
התוכנה פועלת במערכות הפעלה רבות.
התוכנה תומכת במגוון רב של פורמטים ומאפשרת סינכרון של הקבצים עם מגוון רחב של קוראי ספרים אלקטרוניים פופולריים, מלבד קבצים המשתמשים בניהול זכויות דיגיטלי (DRM), ומאפשרת להמיר קובצי ספרים אלקטרוניים בין פורמטים שונים.
התוכנה מאפשרת להמיר גם קבצים ספרים אלקטרוניים לצורך קריאה בטלפונים סלולריים.
פירוש שמה של התוכנית הוא ראשי התיבות Convertor And LIBRary for Ebooks ("ממיר וספרייה של ספרים אלקטרוניים") או כמוצר בעל קליבר גדול.
באוקטובר 2006, בעקבות השקתו של קורא הספרים האלקטרוני של סוני PRS-500, החל המתכנת ההודי קוביד גויאל (Kovid Goyal) לפתח את הגרסה הראשונה של התוכנה שנקראה באותה העת "libprs500".
המטרה המקורית של התוכנה הייתה לאפשר להשתמש בקובצי הספרים של PRS-500 במערכת לינוקס.
בשיתוף עם הפורום MobileRead הצליח גויאל להנדס לאחור את הקובץ הקנייני LRF.
במהלך שנת 2008 שונה שם התוכנה ל"calibre" (עם C קטנה).
ניתן לייבא לתוכנה קובצי ספרים אלקטרוניים מהמכשירים עצמם, מלבד קבצים המשתמשים בניהול זכויות דיגיטלי (כלומר ספרים הנרכשים בפורמט סגור ומוצפן שרק המכשיר בו הספרים נקנו מסוגל לקרוא אותם).
התוכנה תומכת במרבית הפורמטים של קובצי הספרים האלקטרוניים הנפוצים ביותר, בנוסף למכשירי קוראי הספרים האלקטרונים הנפוצים ביותר.
התוכנה כוללת פונקציה שמאפשרת להציג את קובצי הספרים האלקטרונים ישירות בתוך מערכת ההפעלה במחשב.
את רוב הקבצים בהם התוכנה תומכת ניתן לערוך, ובאופן זה לדוגמה ניתן לשנות את הגופן של הספרים, לשנות את גודל הגופן, לערוך את התוכן עצמו ואף להדפיס את חלקים מהתוכן או את התוכן כולו.
התוכנה מאפשרת המרה אוטומטית מכל הפורמטים הנתמכים בה.
באמצעות פונקציית ההמרה התוכנה מאפשרת למשתמשים להמיר את קובצי הספרים האלקטרוניים שברשותם מן הפורמטים הקנייניים הישנים שאינם נתמכים עוד לפורמטים הנפוצים בשוק כיום.
כמו כן התוכנה מאפשרת למשתמשים להמיר מסמכים אישיים ותוכן ממקורות מקוונים שונים (כגון דפי HTML) לאחד מהפורמטים הפופולריים של הספרים האלקטרונים כדי להעלות אותו לקורא הספרים האלקטרוניים שברשות המשתמשים.
ניתן לחפש ביעילות רבה קבצים בספריית המדיה באמצעות מידע אשר נמצא בתגיות ובמסדי הנתונים.
התכונה מכילה עורך תגיות התומך במספר גדול של פורמטים.
התוכנה תומכת בתיוג אוטומטי של קובצי ספרים אלקטרונים על ידי איסוף מידע זה ממקורות מקוונים כגון ISBNdb.com ,Google Books, אמזון, ו-LibraryThing.
התמיכה בהתקני קוראי ספרים אלקטרוניים מאפשרת סנכרון אוטומטי של הקבצים המצויים במחשב עם מגוון רחב של התקנים ניידים.
אפשרויות הסינכרון כוללות שימוש בהמרה מהירה של פורמטים (במידת הצורך).
התוכנה מסוגלת גם להוריד באופן אוטומטי כתבות ממספר אתרי חדשות באמצעות RSS, המרת הכתבות לפורמט של ספר האלקטרוני והעברתו לקורא הספרים האלקטרונים הנייד.
נכון לעכשיו יש תמיכה להפקת LRF / ePub הספר האלקטרוני פורמטים.
פונקציה זו תומכת בשפע של אתרי חדשות בהם - ניוזוויק, הניו יורק טיימס, BBC, האקונומיסט, וול סטריט ג'ורנל ו-ESPN.
התוכנה נכתבה בשפות Python ו-C.
התוכנה מופצת תחת הרישיון הציבורי הכללי של גנו (GPL) בתור תוכנת קוד פתוח ובתור תוכנה חופשית.
Cali & El Dandee ("קאלי ואל-דאנדי") הוא צמד זמרי פופ קולומביאני שהוקם על ידי האחים אלחנדרו (קלי) ומאוריסיו (אל דנדי) רנגיפו.
מאוריסיו נולד ב-15 באוקטובר 1986 ואלחנדרו ב-3 בספטמבר 1993 בקלי שבקולומביה.
הם החלו את הקריירה שלהם בשנת 2009 יחד, ומאז הם מופיעים כצמד.
הם מוכרים בקולומביה בזכות השיר "לחזור" ("volver"), אך מחוץ לקולומביה הם מוכרים בעיקר בזכות השירים "לך אני אחכה" ("yo te esperare") ו-"גול" ("gol") שהקליפים שלהם זכו להכי הרבה צפיות ביוטיוב ספרד לשנת 2011 במקום השני והרביעי.
"לך אני אחכה" היה השיר עם מספר הרכישות הגבוהה ביותר בחנות הדיגיטלית "iTunes" הספרדית בשנת 2011. בשנת 2012 הוציאו הצמד שיר שנקרא "אין 2 בלי 3" ("no hay 2 sin 3") שהוא גרסה חדשה לשיר "גול" יחד עם הזמר דויד ביסבל, לכבוד השתתפות ספרד ביורו 2012.
הצמד מיוצג על ידי חברת התקליטים יוניברסל מיוזיק גרופ.
בשנת 2012 הוציאו הזמרים את הדיסק הראשון שלהם שנקרא 3A.M.
בנוסף ל-12 השירים באלבום "3AM", הצמד הוציאו עוד מספר שירים.
Cage The Elephant (בתרגום חופשי לעברית: לכלוא את הפיל) היא להקת רוק אמריקאית שנוסדה במקור ב-2006 בבוולינג גרין שבקנטקי, הלהקה עברה ללונדון ב-2008 בטרם יציאת אלבומה הראשון.
הלהקה מורכבת כיום מהזמר מתיו שולץ, הגיטריסט בראד שולץ (מתיו ובראד אחים, בראד הוא הבכור מבין השניים), המתופף ג'ארד צ'מפיון והבסיסט דניאל טיקנור.
נוספים להופעותיהם הקלידן/גיטריסט מת'הן מינסטר והגיטריסט ניק בוקרת'.
אלבומה הראשון של הלהקה "Cage The Elephant" יצא ב-2008, האלבום שנחל הצלחה מרובה כלל בתוכו מספר סינגלים שהופצו לרדיו והביא ללהקה תשומת לב רבה באנגליה ובארצות הברית.
קייג' דה אלפנט ידועים בהופעותיהם האנרגטיות ובעיבוד האלקטרוני שלהם.
האלבום הראשון של הלהקה הושפע ממוזיקת רוק, פאנק ובלוז.
עם זאת, אלבומם השני, Thank you, Happy Birthday, נושא השפעה גדולה של מוזיקת פאנק רוק (Punk rock) ולהקות כמו הפיקסיז ונירוונה.
באלבומם השלישי, מלופוביה, נעשה מאמץ רב מצד הלהקה למצוא את סגנונם הייחודי והאלבום אכן זכה במועמדות לפרס אלבום המוזיקה האלטרנטיבית הטוב ביותר בטקס פרסי גראמי של 2015. אלבומה הרביעי של הלהקה, Tell Me I'm Pretty, שוחרר בדצמבר 2015. האלבום החמישי, Social Cues, יצא ב-2019.
לפני הקמת הלהקה, מאט שולץ עבד בתחום הבנייה כשרברב ואחיו בראד עבד בטלמרקטינג.
מאט הרגיש כי הוא מוכרח לעזוב את עבודת השרברבות, אחרת הוא יישאר בה לכל חייו, ושכנע את בראד להתחיל לעבוד איתו במסעדת כריכים.
גם דניאל טיכנור וג'ארד צ'מפיון לא היו חלק מתעשיית המוזיקה טרם הצטרפותם ללהקה, והם עבדו בחברת "Lowe's" ובחנות חיות, בהתאמה.
לעומת זאת, ניק בוקרת' ומתן מינסטר שהצטרפו ללהקה בהמשך (ב-2017) דווקא כן עבדו כמוזיקאים: בוקרת' ניגן עם הלהקות "Nicos Gun" ו-"Morning Teleportation", ולמינסטר הייתה להקה בשם "YOURS".
האחים שולץ, טיכנור וצ'מפיון הם חברי ילדות, ובימי בית ספר התיכון הם הרכיבו להקה בשם "Perfect Confusion" ואף הוציאו מיני-אלבום כחלק ממנה בבגרותם ב-2005. מאט היה חבר בלהקה נוספת, "Left Nostril", בימי חטיבת הביניים.
שם הלהקה, "Cage The Elephant", נבחר ב-2006, כאשר לאחר הופעה של "Perfect Confusion" ניגש אדם מעורער בנפשו מן הקהל אל חברי הלהקה.
בעוד השאר מיהרו אל תוך המכונית על מנת להתחמק מן האיש, מאט לא הספיק ונתקל בו.
אותו בחור חיבק בפתאומיות את מאט ואמר לו, שוב ושוב, כי "אתה מוכרח לכלוא את הפיל" ("You have to cage the elephant") – ומאט החליט כי זה יהיה שם הלהקה החדשה שיקימו.
לאחר הופעה בפסטיבל המוזיקה "South by Southwest" ב-2007 כמופע החימום של להקת הרוק הכבד "Queens of the Stone Age", הלהקה החדשה – "Cage The Elephant" – חתמה אצל חברת התקליטים "Relentless Records".
לאחר מכן, הם עברו מביתם שבעיר באולינג גרין האמריקאית לעיר לונדון שבממלכה המאוחדת.
המצטרף החדש ללהקה, לינקולן פאריש, היה רק בן 16 באותו הזמן, ולכן הוריו נדרשו לחתום על אפוטרופוסות לחברת התקליטים.
ב-23 ביוני 2008, יצא לאור אלבום הבכורה האפונימי של הלהקה, "Cage The Elephant".
בהמשך, ב-21 באפריל 2009, האלבום ששווק תחילה רק בממלכה המאוחדת יצא גם בארצות הברית ובשאר העולם.
האלבום זכה לתגובות אוהדות מן המבקרים ולנתוני מכירות גבוהים בקרב הקהל, כשהסינגל "Ain't No Rest for the Wicked" כיכב במצעדי המוזיקה "Canada Rock", "US Hot Rock & Alternative Songs", "Scotland Rock" ו-"UK Singles" וכן הופיע בסרט הקולנוע "אקסית במצור".
ב-10 באוקטובר 2008, הלקה הופיעה כחלק מקידום האלבום בתוכנית האירוח "Later...
with Jools Holland" של תאגיד השידור הציבורי הבריטי "BBC", באותו פרק בו הופיעו גם הלהקה "Coldplay" והזמרים סיה, גלן קמפבל, איימי לאוור, ג'ון מלנקמפ ומיק פליטווד.
ב-30 ביולי 2009, הלהקה הופיעה עבור קידום האלבום גם בתוכנית האירוח הלילית של דייוויד לטרמן בערוץ האמריקאי הפופולרי "CBS".
לאחר מכן, הלהקה יצאה לסיבוב הופעות בכמה פסטיבלי מוזיקה: "Lollapalooza", "Outside Lands" ו-"Bonnaroo".
באמצע 2009, הלהקה הקליטה מחדש את השיר "Back Against the Wall" מתוך אלבום הבכורה והוציאה אותו כסינגל.
שחרור זה היה מוצלח למדי, עם מכירות ברמת זהב והגעה ראשונה של הלהקה אל המקום הראשון במצעד מוזיקלי (מצעד השירים האלטרנטיביים של "Billboard").
ב-5 בינואר 2023, מאט נעצר בניו יורק באשמת אחזקה ללא רישיון של נשק חם.
אחד מעובדי בית המלון בו מאט שהה ראה אותו נכנס עם אקדח לשירותים במבואת המלון והתקשר ל־מוקד החירום, והמשטרה מצאה בחדר של מאט שני אקדחים מסוג זיג זאואר וסמית' אנד וסון טעונים.
ביוני, מאט חתם על הסדר טיעון שמחקה את האישומים הפליליים נגדו בתנאי שהוא לא ייתפס מבצע עבירה נוספת בטווח זמן של שנה.
לאחר חמש שנים ללא שחרור מוזיקה חדשה, ב-19 בינואר 2024 הלהקה הוציאה את הסינגל "Neon Pill".
כחודש לאחר מכן, ב-29 בפברואר, הלהקה הוציאה סינגל נוסף, "Out Loud", יחד עם ההכרזה על אלבום אולפן חדש, Neon Pill.
ב-17 במאי 2024 הוציאה הלהקה את האלבום.
האלבום הגיע למקום ה-57 במצעד בילבורד 200.
בספטמבר 2024 פורסם כי הלהקה תפתח את כל ההופעות בסיבוב הופעות בצפון אמריקה של להקת אואזיס.
מאט שולץ – סולן וגיטריסט (2006–הווה).
בראד שולץ – גיטריסט וקלידן (2006–הווה).
דניאל טיכנור – באסיסט וקולות רקע (2006–הווה).
ג'ארד צ'מפיון – מתופף ושאר כלי הקשה (2006–הווה).
ניק בוקרת' – גיטריסט, קלידן וקולות רקע (2017–הווה).
מתן מינסטר – קלידן, גיטריסט וקולות רקע (2017–הווה).
cal היא פקודה במערכות הפעלה יוניקס המציגה לוח ASCII של חודש או שנה.
הקשת פקודה ללא ערכים נוספים, יוצג לוח של החודש והיום הנוכחי.
השימוש הסטנדרטי בפקודת cal, בסביבת יוניקס, יתבצע כדלקמן:
הצגת שנה וחודש ספציפי באמצעות פקודת cal, יתבצע כדלקמן:
הצגת לוח שנה של שנה שלמה באמצעות פקודת cal, יתבצע כדלקמן:
cal -y: יציג לוח של כל השנה הנוכחית.
cal -j: יציג את לוח השנה של החודש הנוכחי לפי לוח השנה היוליאני.
man cal: יציג את ספר הוראות של פקודה זו.
קין והבל היא תוכנה חינמית, המשמשת לאימות נתונים ופיצוח סיסמאות.
התוכנה פותחה על ידי מסימיליאנו מונטורו (Massimiliano Montoro) ובעלת יכולת פיצוח סיסמאות מגובבות ומוצפנות בשיטות רבות ושחזור סיסמאות של מערכת ההפעלה.
התוכנה מזהה את שיטת ההצפנה ומפצחת אותה במספר דרכים:
התקפת מילון - התוכנית מקבלת קובץ נתונים המכיל סיסמאות, היא בוחרת סיסמה מהרשימה ומצפינה אותה בפורמט זהה לקלט שהתקבל מהמשתמש.
לאחר מכן את הפלט המוצפן שיצרה משווה עם המחרוזת המקורית.
המערכת יודעת לשלוף רק את המידע הנדרש לה ולעשות ההשוואה המאימה השוואות בין תווים בודדים או מחרוזות שלמות).
כוח ברוטלי - התוכנית מנסה את כל תבניות הטקסט האפשריות ומשווה אותם אל הקלט שהוזן.
שיטה זו שימושית עבור פיצוח סיסמאות שאינן מופיעות במילון (לפעולה זו נדרש זמן ארוך).
לקין והבל תמיכה בפרוטוקולים רבים ופיצוח סיסמאות מגובבות ומוצפנות בדרכים שונות:
פיצוח אלגוריתם WEP שנועד לאבטחת רשתות נתונים אלחוטיות.
הקלטת שיחות המועברות בטכנולוגיית VoIP.
רוב מערכות האנטי-וירוס מזהות את התוכנה ומסמנות אותה כבלתי רצויה.
"Call It What You Want" (בעברית: "תִּקְרְאוּ לָזֶה אֵיךְ שֶׁתִּרְצוּ") הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השישי שלה, Reputation.
השיר יצא לאור ב-3 בנובמבר 2017, על ידי חברת התקליטים ביג משין רקורדס, כסינגל השיווקי השלישי מהאלבום.
השיר נכתב והופק על ידי טיילור סוויפט וג'ק אנטונוף והוא כולל בתוכו סוגות מוזיקליות כמו אלקטרופופ, רית'ם אנד בלוז, טראפ וסינת'-פופ.
מבחינה לירית, השיר מקביל לשיר "Love Story" של סוויפט, שיצא בשנת 2008 ונכלל באלבומה השני, Fearless.
כמו כן, מבקרי ואתרי המוזיקה פרסמו כי הוא כולל בתוכו אזכור ללהיטה "Blank Space", שיצא בשנת 2014 ונכלל באלבומה החמישי, 1989.
השיר ספג שבחים ביקורתיים מטעם מבקרי המוזיקה, אשר שיבחו את הפקתו של השיר ואת מילותיו, המורכבות מדימויים ומטפורות בנוגע לקריירה ולמערכת היחסים שלה עם ג'ו אלווין.
מבחינה מסחרית, "Call It What You Want" זכה להצלחה בינלאומית.
הוא הגיע בשיאו למקום ה-27 במצעד הבילבורד הוט 100, אף על פי שלא יצא כסינגל.
כמה חודשים לאחר צאתו, העניק לו איגוד תעשיית ההקלטות האמריקאי (RIAA) את תואר הזהב, על מכירות של למעלה מ-500,000 עותקים במדינה.
"Call It What You Want" הופץ בחצות 3 בנובמבר 2017, יחד עם קליפ מילים נלווה שפורסם ביוטיוב.
"Call It What You Want" תואר כ"בלדת אלקטרופופ מעוצבת היטב", "שיר קרוסאובר אטמוספירי, המכיל את סוגת הטראפ-R&B", ו"שיר אהבה מוחלט, מסוגת הסינת'-פופ".
ג'ק אנטונוף, המפיק והכותב המשותף של השיר, חשף ברשת החברתית טוויטר, כי "Call It What You Want" מכיל "דוגמאות של הקול של סוויפט כמבוא, תוך שהוא מושמע ברקע לאורכו" והוסיף כי "הקול שלה הפך לכלי נגינה בפני עצמו".
ב-Spin נכתב כי השיר כולל בתוכו קטע בו סוויפט מבצעת מעין ראפ.
השיר נכתב בסולם לה מז'ור, תוך שהוא מכיל 82 פעימות לדקה.
האקורדים שלו נעים ב-, בעוד קולה של סוויפט נע בין E3 ל-C♯5.
את השיר פותחת סוויפט בנימה פסימית, בשלוש השורות "הטירה שלי התפוררה בן לילה; הבאתי סכין לקרב יריות; הם לקחו את הכתר, אבל זה בסדר".
הן מתייחסות לסכסוך בין סוויפט לקניה וסט, שאירע בעקבות הוצאת הווידאו קליפ של שירו "Famous".
כמו כן, הן מאזכרות את שתי השורות "אני לא אוהבת את מפתחות הממלכה שלך; פעם הם היו שייכים לי", משירה "Look What You Made Me Do".
בנוסף, סוויפט מאזכרת ב-"Look What You Made Me Do" אקדח בשתי השורות "אמרת שהאקדח היה שלי; לא מגניב, לא, אני לא אוהבת אותך".
בשירה "New Romantics" משנת 2014, היא מאזכרת טירה בשתי השורות "כי מותק יכולתי לבנות טירה; מכל הלבנים שזרקו לעברי".
מדובר באותה הטירה לכאורה, המוזכרת גם ב-"Call It What You Want".
בעבר, היא הקליטה שיר בשם "Castles Crumbling" ("טירות מתפוררות"), שהיה צריך ככל הנראה, להיכלל באלבומה, Speak Now.
השורות האלה קשורות לקליפ המילים של "Look What You Made Me Do", בו מוצגת תמונה בה מופעים שישה כלי שחמט.
לפי התמונה, הכאת הצריח הלבן ("הטירה שלי התפוררה בן לילה") תאפשר לכלי השחור לבצע את פעולת המט ("הם לקחו את הכתר, אבל זה בסדר").
השורה "הבאתי סכין לקרב יריות", מתייחסת לעובדה שסוויפט מאסה בסכסוכים עם התקשורת ומעליה מתנוסס דגל לבן המסמל את תבוסתה מראש שכן, היא מביאה סכין לקרב יריות.
באתרי המוזיקה נכתב כי השורות שצוינו לעיל, עשויות לדבר גם על "Long Live", משנת 2010.
את הבית הראשון היא סוגרת עם שלוש שורות ומילה החותמת אותו: "כל השקרנים קוראים לי אחת; אף אחד לא שמע ממני כבר חודשים; אני חשה טוב יותר ממה שאי פעם חשתי; בגלל".
שנת 2016 הייתה שנה שתוארה כ"קשה" עבור סוויפט.
בשנה הזו היא נפרדה מטום הידלסטון וקלווין האריס (עליהם כתבה את "Getaway Car"), תוך שחוותה סכסוך תקשורתי עם וסט וזאת, בנוסף לביקורות השליליות שספגה מהתקשורת.
כל אלו הובילו לכך שהיא נעלמה לכאורה ולא הופיעה באף מקום.
חזרתה לעולם המוזיקה לוותה בהד תקשורתי רחב, היות שהיא מחקה את כל התוכן שהעלתה ברשתות החברתיות ובמקום, פרסמה מספר מועט של פוסטים בהם הודיעה כי היא חוזרת עם אלבום חדש ותדמית חדשה.
עם זאת, במהלך היעלמותה, היא החלה במערכת יחסים עם ג'ו אלווין, עליה היא דיברה בשורה "אני חשה טוב יותר ממה שאי פעם חשתי".
בעת שנעלמה, היא ניצלה את הזמן לטענתה למינוף מערכת היחסים של עם אלווין והדבר הסב לה אושר בין כל החוויות השליליות שלה.
את הפזמון פותחת סוויפט בשורה "המותק שלי מתאים לי כמו חלום בהקיץ".
אותו "המותק" הוא ג'ו אלווין, אותו היא מזכירה כדבר החיובי ביותר שקרה לה באותה העת ומוסיפה כי הוא מתאים לה בצורה מובהקת.
סוויפט משתמשת בצמד המילים "חלום בהקיץ" גם בשירה "Blank Space" משנת 2014. היא ממשיכה ושרה "הולך עם ראשו למטה; אני זו שהוא הולך אליה".
היא רומזת שמכיוון שהוא (אלווין) נחשב לידוען, הפפראצי רוצה לצלם אותו במיוחד כשהוא עמה.
הוא בתגובה, מרכין את ראשו למטה כדי לנסות ולהימנע מכך.
היא מוסיפה כי הוא בוחר שלא להאמין לדברי התקשורת כלפיה, מרכין את ראשו (מתעלם מדברי הנאצה) ובא אליה למרות הכול.
הרכנת ראשו למטה מתייחסת לכאורה לכך שהוא אינו מעורב בשום סכסוך.
כמו כן, פירוש הדבר הוא שאלווין לא מעוניין לשמוע מה אומרים בתקשורת על סוויפט, ומעדיף להאמין למה שהוא רואה ומה שנמצא לפניו.
בנוסף, הליריקה הזו מצביעה על כך שמושא אהבתו של אלווין היא סוויפט בלבד ולכן הוא מרכין את ראשו מטה והולך לעברה בלבד; הדבר מצביע על מסירות ונאמנות ותחושת מחויבות ללא תנאי.
את מערכת היחסים ביניהם, הם לא הרבו לפרסם בתקשורת ואף הסתירו אותה במידת האפשר.
בהמשך, היא שרה "אז קראו לזה איך שאתם רוצים, כן; קראו לזה איך שאתם רוצים", תוך שגם השורה "הם נמוגים (והופכים) לשום דבר כשאני מסתכלת עליו", שזורה בהן.
כלומר, סוויפט מאוהבת בצורה כה חזקה, שכבר לא אכפת לה מה התקשורת אומרת עליה או על מערכות היחסים שלה.
אחת הדוגמאות לדמוניזציה שהתקשורת עשתה כלפיה, הייתה כשהיא החלה לצאת עם טום הידלסטון זמן קצר לאחר שנפרדה מקלווין האריס.
במהלך אותה העת, הופנו כלפיה עשרות ביקורות שליליות.
לאחר מכן, היא שרה "המותק שלי עף כמו זרם סילון".
המבנה של השורה הזו משקף את השורה הראשונה בפזמון.
סוויפט מתארת את יופיו של אלווין באמצעות הדימויים הללו.
בנוסף לכך, "זרמי סילון" במטאורולוגיה, הם זרמי אוויר חזקים וצרים יחסית בשכבות הגבוהות של הטרופוספירה, בגובה 11 קילומטר לערך מגובה פני הים.
הם נוצרים מניגודי טמפרטורה ברום הגבוה - אלה גורמים לניגודי לחץ, היוצרים רוח חזקה בכיוון קבוע והם מצויים בעיקר בשכבת הטרופופאוזה של האטמוספירה.
ישנו זרם סילון (קוטבי) המחבר את ביתה של טיילור בניו יורק לביתו של אלווין בלונדון.
במהלך יצירתו של Reputation, הם טסו ללונדון פעמיים; פעם אחת בקיץ 2017 ושוב בספטמבר אותה שנה.
היא סוגרת את הפזמון בשתי השורות "גבוה מעל כל הסצנה; אוהב אותי כאילו אני חדשה לגמרי".
כלומר, אלווין מתעלם מהמוניטין השלילי של סוויפט בעיתונות ובציבור הרחב.
בריאיון עם ה-ABC בשנת 2015, היא דיברה על המוניטין השלילי שהתקשורת יצרה כלפיה והצהירה כי:
את הבית השני, פותחת סוויפט בשלוש שורות: "כל הפרחים שלי צמחו בחזרה כקוצים; חלונות נאטמו אחרי הסערה; הוא הפיק אש רק כדי לחמם אותי".
השורה הראשונה עשויה לאזכר בתוכה את "Clean" משנת 2014, המדבר על מערכת יחסים לא בריאה והפגת הכאב הנלווה לכך.
סוויפט מדברת על כך שהיא חשה חסרת אונים עקב הסכסוך עם וסט, הביקורות בתקשורת והסכסוך המתוקשר שהיה לה עם קייטי פרי.
מאז כתיבת השיר, עברה סוויפט כברת דרך שבסופה כתבה את "Peace" ("שלום"), בו הזכירה את השורה "הוא הפיק אש רק כדי לחמם אותי" בצורה אחרת.
(ב-"Peace" שרה: "אבל אני אש ואני אחמם את הלב השביר שלך")
בהמשך הבית, היא שרה "כל מלכות הדרמה מתנדנדות".
בשורה זו ובשורה הבאה, היא מתייחסת לשלושה קלפי משחק ידועים.
הראשון הוא קלף המלכה .
ב-"Look What You Made Me Do" דיברה סוויפט על קים קרדשיאן וקייטי פרי כיריבות שלה, כמו גם היותן "מלכות הדרמה" שהוזכרו קודם לכן.
הסכסוך עם וסט וקרדשיאן אירע בעקבות שירו "Famous".
ה"נדנדה" הראשונה הייתה ריאיון של קרדשיאן ב-GQ, במהלכו הצהירה כי "סוויפט כבר אישרה מראש את המילים השנויות במחלוקת המופיעות בשיר".
מאוחר יותר, דיברה בתוכניות טלוויזיה ומשדרי רדיו על הסכסוך עם סוויפט.
באינסטגרם, היא פרסמה סרטון שלטענתה "הוכיח שסוויפט אישרה לווסט להקליט את השיר השנוי במחלוקת".
ביום הנחש הבינלאומי, פרסמה ציוץ בטוויטר המתייחס לסוויפט.
הדבר הוביל לכך שהרשתות החברתיות של סוויפט הוצפו באמוג'ים של נחשים.
(סוויפט בתגובה אימצה את הנחשים כחלק מהקונספט של Reputation ונגזרותיו) ה"נדנדה" השנייה היא הסכסוך של סוויפט עם פרי.
בעקבות הסכסוך, הוציאה סוויפט בשנת 2015 את הלהיט הבינלאומי "Bad Blood" כנגד פרי, תוך שהוא הפך לאחד מהשירים המצליחים ביותר בעשור השני של המאה ה-21. פרי בתגובה, הוציאה בשנת 2017 את השיר "Swish Swish" שחווה כישלון במצעד הבילבורד הוט 100 ביחס לשיריה האחרים.
לבסוף, סוויפט הגיבה בכך שהוציאה מחדש את כל קטלוג המוזיקה שלה באותו היום שפרי הוציאה את אלבומה Witness.
בעקבות ההוצאה המחודשת, סוויפט מנעה ממנו מלהגיע למקומות הראשונים במספר מצעדים ברחבי העולם.
באמצע הבית, היא שרה "כל הג'וקרים שמתחפשים למלכים".
בשורה זו ובקודמתה, סוויפט מתייחסת לשלושה קלפי משחק ידועים; תחילה המלכה ועכשיו המלך והג'וקר.
בהמשך לשורה הקודמת כמו גם ב-"Look What You Made Me Do", המלך / הג'וקר מייצגים את קניה וסט.
הסכסוך של השניים סוקר באופן רחב בתקשורת.
ברשתות החברתיות וסט משווה את עצמו לישו, אלוהים או מלך; כולם עמדות עם מעמד גבוה ומכאן, מגיע הדימוי של סוויפט.
לווסט יש אלבום ששמו הוא Yeezus, שעוסק בשמו של ישו.
הוא הסביר בריאיון עם זיין לו את המשמעות מאחורי אחת מרצועותיו "Yeezus, I Am A God", והצהיר: "אמרתי לך מי אני חושב שאני, אלוהים".
מעבר לכך, השורה הזו עשויה להתייחס גם ל-"Swish Swish" של קייטי פרי, שמכיל בתוכו את המילה ג'וקר.
לאחר מכן, היא שרה "ואני יודעת שאני עושה את אותן הטעויות בכול פעם; גשרים נשרפים, אני אף פעם לא לומדת; לפחות עשיתי דבר אחד נכון; עשיתי דבר אחד נכון".
סוויפט מספרת על הטעויות שעשתה בחייה, תוך שהיא דיברה על כך בשירה "I Knew You Were Trouble", משנת 2012. אותן הטעויות לטענתה, הובילו להתמוטטות מערכות היחסים שלה.
היא דיברה על כך ב-"Picture to Burn" משנת 2006, וב-"Red" ו-"Begin Again" משנת 2012. ב-"I Know Places" היא שרה על ההשלכות של כך.
אלווין והיא שמרו על מערכת היחסים שלהם מחוץ לעין הציבור לרוב, תוך שהם נראו לעיתים רחוקות בחוץ יחד.
לטענתה, זה "דבר אחד שהיא עשתה נכון" בפעם הראשונה בחייה.
בשורה "גשרים נשרפים, אני אף פעם לא לומדת" היא מתייחסת לקשרים שניתקה מידועניות כמו דיאנה אגרון וקרלי קלוס.
בשיר שלה "22" משנת 2012, המסר הסודי שנכלל בהערות האלבום Red, היה "אשלי דיאנה סלינה קלייר".
(חברותיה הטובות ביותר של סוויפט) בקליפ של "Look What You Made Me Do" מוצגת סוויפט כשהיא לובשת חולצה עליה כתובים שמות חברותיה הטובות ביותר, אך עם זאת, שמה של קלוס לא הופיע עליה והדבר אישש את נוכח העובדה שהשתיים ניתקו את הקשר ביניהן.
בשורה הבאה "אני צוחקת עם אהובי, בונה מבצרים מתחת לשמיכה", היא מצהירה שבן זוגה מסב לה אושר כה רוב, עד שהיא שוכחת מהכול.
בנוסף, היא מסבירה כי הם מתנהגים כמו ילדים לכאורה, ובונים מבצרים מסדינים ושמיכות, שמהווים לה מעין מקלט מהתקשורת והביקורות.
לקראת סוף הבית, היא שרה את שתי השורות: "בוטחת בו כאילו היה אחי; כן, אתם יודעים שעשיתי דבר אחד נכון".
סוויפט אומרת כי באופן כללי, אין קשר חזק יותר מהאהבה והאמון בין שני אחים ומוסיפה שמשפחה מסמלת אמון, ותמיד תהיה שם בעת צרה.
היא סיפרה מספר פעמים כי אח שלה, אוסטין סוויפט, היה שם תמיד לצידה כשהייתה זקוקה לו.
הוא נצפה עמה בשטיחים אדומים, תוכניות וטקסי פרסים ובסרטים ביתיים שפרסמה.
בנוסף לכך, הוא התערב בסכסוך שלה עם וסט.
לאחר שווסט פרסם את שירו "Famous", אוסטין בתגובה צילם את עצמו משליך את נעלי ה-Yeezy שלו לפח האשפה.
הבית מסתיים בשורה "עיניים זרועות כוכבים ונוצצות, במעלה הלילה האפל ביותר שלי".
היא מאזכרת בשורה הזו את אלווין.
כמו כן, היא מאזכרת אותו גם בשירים "Gorgeous" ("עיניים כחולות כמו האוקיינוס מסתכלות בעיניים שלי") ו-"Delicate" ("הו לעזאזל, מעולם לא ראיתי את הצבע הכחול הזה"), שנכללו ב-Reputation.
היא משווה את אלווין לניצוץ המאיר את התקופה הגרועה ביותר בחייה ("במעלה הלילה האפל ביותר שלי") ומסבירה כי הוא מסב לה אושר ורוגע.
לפני ואחרי הגשר המוזיקלי, מבצעת סוויפט את הפזמון כמעט ללא שינויים.
הוא מתחיל בשתי השורות, תוך התמקדות בשורה השנייה "שרשרת סביב צווארי".
כלומר, היא מזכירה שרשרת עשויה מכסף שבן זוגה העניק לה במתנה.
את השרשרת היא ענדה במפגשיה עם אלווין, תוך שגם בצילומים לפרסומת עם AT&T היא ענדה אותה.
בעטיפת האלבום Reputation, ניתן לראות את אותה השרשרת המדוברת.
בהמשך, היא שרה את שלוש השורות "לא משום שהוא הבעלים שלי; אבל בגלל שהוא באמת מכיר אותי; וזה יותר ממה שהם יכולים לומר, אני", שמדברות על כך שלסוויפט לא אכפת מדעות של אחרים.
היא הצהירה כמה פעמים שהיא לא מקבלת דעות של אנשים שלא מכירים אותה באמת.
ביוני 2015, במהלך סיבוב ההופעות "The 1989 World Tour", לפני שביצעה את השיר "Clean" המדבר על מערכת יחסים לא בריאה, היא נאמה כי:
בנאומה, דיברה סוויפט על כך שהתקשורת מבקרת אותה באופן שלילי לעיתים קרובות, אך היא לא נותנת לזה לעצור אותה.
בסוף הגשר המוזיקלי, היא שרה "אני זוכרת את סוף נובמבר; עצרתי את נשימתי, לאט, אמרתי; "אתה לא צריך להציל אותי; אבל האם היית בורח איתי?"; כן (האם תברח?)".
סוויפט סיפרה כי היא נזהרה מאוד ביחסים שלה עם אלווין, תוך שהיא ניסתה לשמור אותם לעצמם על מנת שהתקשורת לא תסב להם נזק.
את השיר היא מסיימת בשורה "(קראו לזה איך שאתם רוצים, קראו לזה)" ולאחר מכן, היא שרה שש פעמים את השורה "(קראו לזה איך שאתם רוצים, קראו לזה איך שאתם רוצים, קראו לזה)".
עם זאת, בסופו היא שרה בפעם האחרונה את שתי השורות "קראו לזה איך שאתם רוצים, כן; קראו לזה איך שאתם רוצים [...]".
כלומר, היא בוחרת לסיים את השיר עם שתי שורות הלקוחות מהפזמונים שלו.
השיר ספג שבחים ביקורתיים מטעם מבקרי המוזיקה.
הוא נבחר לשיר ה-20 הטוב ביותר שיצא בשנת 2017 על ידי רולינג סטון.
על פי אנטרטיינמנט ויקלי, השיר מפרט את חייה הרומנטיים של סוויפט, תוך שהוא התקבל היטב על ידי קהל המעריצים שלה.
פרנק גואן מ-Vulture הצהיר כי "ההפקה הרזרבית והאוורירית שלו מעוררת (או מנסה לעורר), תחושה של רומנטיקה זוהרת ומגוננת על רקע דאגה חברתית הרסנית; המעריצים רואים בו גם כשיר העוסק במחלוקת שהייתה לה עם קניה וסט וקים קרדשיאן".
ב-USA Today הפנו כלפיו ביקורת חיובית, תוך שנאמר שם שהוא "מאופק משאר הסינגלים האחרונים שלה".
כמו כן, טענו שהוא "אפקטיבי ומבוגר באופן מפתיע".
ב-Complex כתבו שהשיר "גרם לכך שהנרטיב הנקמני והשלילי שנוצר כלפי סוויפט ירד".
ב-Spin הפנו כלפיו ביקורת דומה, תוך שהצהירו כי מדובר בשיר שלא דומה בשום צורה לשיריה האחרים.
רוב שפילד מרולינג סטון דירג את "Call It What You Want" במקום ה-43 ברשימת "כל 206 השירים של טיילור סוויפט, לפי דירוג".
הוא דורג במקום ה-67 ברשימה דומה של Paste.
בארצות הברית, "Call It What You What" דורג במקום ה-27 במוקד הבילבורד הוט 100 ובמקום הראשון במצעד השירים הדיגיטליים, עם מכירות של למעלה מ-68,000 עותקים דיגיטליים.
כתוצאה מכך, סוויפט הפכה לאמן הראשון בהיסטוריית המצעד שצבר למעלה מ-14 שירים שכבשו את פסגת המצעד.
הוא היה לשיר הרביעי מ-Reputation שכבש את פסגת המצעד, כשהקודמים שעשו זאת הם "Look What You Made Me Do", "" ו-"Gorgeous".
ברולינג סטון טרנדינג 25, שמתפרסם על ידי מגזין רולינג סטון, הוא דורג במקום ה-25 כמה שבועות לאחר יציאתו.
איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה.
במצעד הסינגלים האוסטרלי הוא זכה להצלחה גם כן, כאשר דורג במקום ה-16. בהמשך, העניק לו איגוד תעשיית ההקלטות האוסטרלי את תואר הזהב, על מכירות של למעלה מ-35,000 עותקים במדינה.
במצעד הסינגלים שבאוסטריה דורג במקום ה-43, ובקנדה הוט 100 דורג במקום ה-24. השיר זכה להצלחה גם בגרמניה וצרפת, שם דורג במקומות ה-99 וה-76 בהתאמה.
בהונגריה, הפך לאחד מהשירים המצליחים ביותר באלבום כאשר דורג בחמישייה הפותחת במצעד הרשמי של המדינה.
במלזיה, הצליח להגיע למקום ה-13 בשיאו, ובניו זילנד הגיע למקום ה-34 במצעד הסינגלים הרשמי של המדינה.
יממה לאחר מכן, ביצעה סוויפט גרסה אקוסטית לשיר במהלך פרק בעונה ה-43 של תוכנית הטלוויזיה "סאטרדיי נייט לייב", לצד "".
בנוסף לכך, השיר נכלל ברשימת השירים שבוצעו במהלך סיבוב ההופעות החמישי של סוויפט, "Reputation Stadium Tour".
"Call It What You Want" כשיר ההפתעה השלישי של הלילה בוצע באצטדיון פייקור בסינסינטי, אוהיו ב-1 ביולי 2023 יחד עם השירים "I Miss You, I'm Sorry" עם גרייסי אברמס ו-"Ivy".
כל הקרדיטים שלהלן לקוחים מהערות האלבום של Reputation''.
הונדס מוזיקלית באולפני רוף קוסטמרס (ברוקלין הייטס)
המיקסינג נעשה באולפני Mixstar (וירג'יניה ביץ', וירג'יניה)
המאסטרינג נעשה באולפני סטרלינג סאונד (ניו יורק)
אזורתאריך יציאהפורמטחברת תקליטיםמקורכלל העולם3 בנובמבר 2017הזרמת מוזיקה • הורדה דיגיטליתריפבליק
"Calipso" הוא שיר של המפיק האיטלקי צ'ארלי צ'ארלס ודארדאסט בהשתתפות הזמרים ספירה איבסטה , מחמוד ופאברי פיברה.
השיר יצא ב-26 באפריל 2019 על ידי חברת התקליטים איילנד רקורדס.
הקליפ הרשמי של השיר, בבימויו של אטיליו קוסאני, יצא ב-15 במאי 2019 בערוץ היוטיוב של צ'ארלי צ'ארלס.
California (בעברית: קליפורניה) הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, .
השיר יצא לאור ב-30 באוגוסט 2019, ביחד עם שאר שירי האלבום.
השיר הגיע למקום ה-13 במצעד ה-.
השיר נכתב על ידי לנה דל ריי וזאק דויס והופק על ידי דל ריי, דויס וג'ק אנטונוף אשר כתב ביחד איתה את "Venice Bitch" ו-"Mariners Apartment Complex".
השיר הוא מעין בלדת פופ, אשר נכתב בהשראת המדינה קליפורניה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-26 מיליון השמעות.
בפיצ'פורק סקרו את השיר בחיוב רב, תוך שנכתב עליו כי "בשיר הסוחף הזה, לנה מתהדרת ואומרת כי 'אתה אף פעם לא צריך להיות חזק יותר ממה שאתה באמת'." עוד הוסיפו ואמרו כי "לאורך השיר, המדינה הקלושה [קליפורניה] עליה היא שרה, באה לידי ביטוי ככל שהוא מתקדם".
הגרדיאן סקרו את השיר בחיוב גם כן, תוך שאמרו "מן הסתם היה זה בלתי נמנע שלנה דל ריי תכתוב יום אחד שיר שקוראים לו קליפורניה.
זאת, לאחר שכבר כתבה שירים על מקומות כמו "Brooklyn Baby", "West Coast" ו-"Venice Bitch"." עוד הוסיפו ואמרו כי "בשיר, מדברת דל ריי על "אהבה מטורפת" כאות זיכרון מסוים".
ברולינג סטון סקרו את האלבום , תוך שציינו כי זהו אחד מהשירים באלבום בהם לנה דל ריי "מחיה מחדש את פנטזיות הרוק הקל שלה משנות השבעים של המאה הקודמת".
האודיו הרשמי של השיר הועלה לערוץ היוטיוב של לנה דל ריי ב-29 באוגוסט 2019, יום לפני צאתו של השיר ביחד עם שאר שירי האלבום.
נכון לאפריל 2020, מונה הצפיות שלו עומד על למעלה מ-4 מיליון צפיות, מה שהופך אותו לאחד מהנצפים ביותר באלבום.
קליפ המילים של השיר הועלה ליוטיוב ב-31 באוגוסט 2019, תוך שהצליח לצבור למעלה ממיליון צפיות.
Cake (בעברית: עוגה) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, .
בשנת 2015 ובשנת 2016 יצאה מרטינז לסיבוב ההופעות השני שלה "Cry Baby Tour", במהלכו ביצעה את השיר.
השיר בוצע בהדרן של כל הופעה.
השיר נכתב על ידי מלאני מרטינז, קארה דיוגארדי וסי.
ג'יי בארן והופק על ידי סי.
האודיו הרשמי של השיר הועלה לערוץ היוטיוב של מלאני מרטינז ב-14 באוגוסט 2015, ביום צאתו.
האודיו צבר קרוב ל-40 מיליון צפיות.
Californian Soil (בעברית: אדמה קליפורנית) הוא אלבום האולפן השלישי של ההרכב מוזיקלי האנגלי לונדון גראמר.
האלבום יצא לאור ב-16 באפריל 2021, על ידי חברות התקליטים מיניסטרי אוף סאונד ו-Metal & Dust.
ב-1 באוקטובר 2020, הכריזו לונדון גראמר על צאת אלבום האולפן השלישי שלהם, Californian Soil, לצד תאריך יציאתו ורשימת רצועות.
הלהקה אמרה שהדבר מהווה עבורה "נקודת מפנה", ולכן החליטה לקרוא לאלבום על שם שיר מתוכו.
ב-5 בינואר 2021, פרסמה בעמוד הטוויטר שלה כי תאריך צאתו יידחה ל-9 באפריל באותה השנה ולאחר מכן שוב דחתה את האלבום בשלישית, ל-16 באפריל.
הלהקה לא שיתפה את סיבת הדחיות.
בראיון למגזין NME, סיפרה האנה ריד (סולנית הלהקה), כי האלבום עוסק בנושאים של פמיניזם ותהילה והצהירה:
לפני צאתו של האלבום, יצאו מתוכו ארבעה סינגלים: "Baby It's You", יצא לאור ב-19 באוגוסט 2020. סינגל הנושא את שמו של האלבום "Californian Soil", יצא לאור ב-1 באוקטובר 2020, "Lose Your Head", יצא לאור ב-4 בינואר 2021, ו-"How Does It Feel", יצא לאור ב-12 במרץ 2021.
צ'ארלי אנדרו – כתיבה (2)
לונדון גראמר – הפקה (2)
צ'ארלי אנדרו – הפקה (2)
ג'ורג' פיטגרלד – הפקה (7)
מדינהתאריך יציאהפורמטחברת תקליטיםמקורעולם16 באפריל 2021תקליטור • תקליט • הורדה דיגיטלית • סטרימינג • קלטת שמע • סט תיבת מארז תקליטוריםגפן רקורדסאוסטרליהתקליטור • תקליטDew Process
Call Me If You Get Lost (בעברית:תתקשר אליי אם תאבוד) הוא אלבום האולפן השישי של הראפר האמריקאי טיילר, דה קריאייטור.
האלבום יצא לאור ב-25 ביוני 2021, על ידי חברת התקליטים קולומביה רקורדס.
האלבום נתמך על ידי סינגל אחד, "Lumberjack", שיצא ב-16 ביוני 2021. האלבום מכיל הופעות אורח של 42 דאג, YoungBoy Never Broke Again, טיי דולה סיין, ליל ויין, דומו ג'נסיס, ברנט פאיאז, ליל עוזי ורט ופארל ויליאמס, בין היתר.
האלבום זכה לשבחים נרחבים ממבקרי המוזיקה והגיע היישר אל המקום הראשון במצעד הבילבורד 200 וזכה בטקס פרסי גראמי ה-64 בקטגוריה אלבום הראפ הטוב ביותר.
ב-9 ביוני 2021 זוהה שלט חוצות לקידום האלבום, עליו כתוב "Call Me If You Get Lost" ומספר הטלפון "".
כשמתקשרים אליו, מתנגנת הודעה מוקלטת של שיחה בין טיילר לאימו.
זמן קצר לאחר מכן, התגלה אתר שמפנה לשלט החוצות ומספר הטלפון, שנראה כהיבט נוסף בקידום האלבום.
ב-15 ביוני, טיילר צייץ בטוויטר את מספר הטלפון שנראה על שלטי החוצות שבוע לפני כן.
אלכסיס פטרידיס כינה את תנועותיו הסגנוניות של האלבום כ"בלתי צפיות ומרשימות מאוד, תוצר של אמן בעל טעם אקלקטי ונטייה ליצור מוזיקה שמתאימה למגמות הרווחות".
פטרידיס הדגיש סינת'פופ, נשמה, רגאיי וג'אז.
בהשוואה ל-Igor, רואיסין אוקנור אמר כי "ההפקה כאן חלקה כמו ב-Igor, אם כי, יש פחות קו דרך.
Igor היה החלקים ההרסניים של מערכת יחסים שבורה.
Call Me If You Lost מנגן מהר ומשוחרר עם נושאיו, ובמקום זאת מסתמך על המוזיקה עצמה שתעביר את המאזינים".
קרייג ג'נקינס ראה באלבום צעד אחורה לסגנון "העגמומי, השטן שאכפת לו.
והיחס של ימיו הראשונים [של טיילר, דה קריאייטור]", תוך שהוא מתעל "לכל הדרכים שהוא שינה מאז".
שנקינס הדגיש את Call Me If You Get Lost כעזיבה של האסתטיקה הקלה והנשמתית יותר של Igor לטובת "מקצבים חצופים וחרוזים גולמיים", בהשוואה למיקסטייפים של "Gangsta Grillz" מסוף שנות האלפיים ותחילת שנות ה-2010.
ב-14 ביוני 2021 פורסם סרטון טיזר בשם "Side Street" ובו טיילר אוחז בכלב בזמן שהסתובב עם אישה.
טיילר ביים את הסרטון תחת כינוי האלטר אגו שלו "וולף היילי".
בסוף הסרטון הופעת קמע של חבר הקולקטיב אוד פיוצ'ר טאקו בנט.
ב-16 ביוני, הוציא טיילר את הסינגל המוביל מתוך האלבום, "Lumberjack", בליווי וידאו קליפ אותו ביים גם טיילר.
בשיר דגימה של "Cups of Blood 2" מאת גרייבדיגאז .
ב-17 ביוני, אישר טיילר את שם האלבום, יחד עם חשיפת תאריך צאתו.
הוא חשף גם את עטיפת האלבום והסחורה באמצעות מותג בגדי הרחוב שלו Golf Wang.
העטיפה מתארת תעודת זהות לדמות בשם "טיילר בודלר", בהתייחס לשארל בודלר, משורר צרפתי.
ב-22 ביוני, טיילר הוציא טיזר לשיר "WusYaName", מלווה בווידאו קליפ קצר אשר בוים אף הוא על ידי טיילר תחת האלטר אגו שלו "וולף היילי".
הרצועה מכילה אלמנטים ממוזיקת R&B משנות ה-90, ודגימה של "Back Seat (Wit No Sheets)" של H-Town , ובניגוד ל-"Lumberjack", דומה לאלבומיו האחרונים והנשמתיים יותר.
ב-23 ביוני, הוציא טיילר מערכון קומי שביים בעצמו, "Brown Sugar Salmon", כטיזר לאלבום.